
AMENAJAREA TERITORIULUI ŞI ECHILIBRU ECOLOGIC 


	Bucureşti,
	  26.05.2011

	Nr.
	  26/187


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru declararea Municipiului Craiova, judeţul Dolj, oraş - martir, trimisă comisiei pentru examinare pe fond, cu adresa nr. Pl.x 236 din 2 mai 2011.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	26.05.2011

	Nr.
	26/187


R A P O R T      
asupra propunerii legislative pentru declararea Municipiului Craiova, judeţul Dolj, oraş - martir

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 236 din 2 mai 2011, cu dezbaterea pe fond în procedură obişnuită, a propunerii legislative pentru declararea Municipiului Craiova, judeţul Dolj, oraş - martir.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1657/29.12.2010)
· avizul favorabil al Comisiei juridice, de disciplină şi imunităţi (nr. PLx236/16.05.2011)

· punctul de vedere favorabil al Secretariatului de Stat pentru Problemele Revoluţionarilor din Decembrie 1989 (nr. 18/12.301/6.10.2010)
· punctul de vedere favorabil al Guvernului (nr.137/21.01.2011)

Propunerea legislativă are ca obiect de reglementare declararea municipiului Craiova, judeţul Dolj, oraş – martir, în semn de cinstire pentru cei 30 de morţi şi 64 de răniţi, pentru eroismul manifestat în lupta pentru victoria Revoluţiei din decembrie 1989.

Comisia propune Plenului Camerei Deputaţilor adoptarea propunerii legislative cu amendamentele admise redate în Anexa la prezentul raport.


 Propunerea legislativă face parte din categoria legilor ordinare, conform art.76, alin.(2) din Constituţia României, republicată.

La dezbaterile care au avut loc în şedinţa comisiei din 24 mai 2011 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Costin George – secretar de stat în cadrul Secretariatului de Stat pentru Problemele Revoluţionarilor din Decembrie 1989 şi domnul Jan Vraciu – director în cadrul Ministerului Administraţiei şi Internelor.
La lucrările comisiei au fost prezenţi 28 deputaţi, din totalul de 30 membri ai comisiei.

Raportul comisiei a fost adoptat cu majoritate de voturi.
Senatul a respins propunerea legislativă în şedinţa din 26 aprilie 2011.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru
ANEXA

I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text iniţiativă legislativă
	Amendamente propuse
	Motivarea amendamentelor propuse

	0
	1
	2
	3

	1. 
	LEGE

pentru declararea Municipiului Craiova, judeţul Dolj, oraş-martir


	LEGE

pentru declararea Municipiului Craiova, judeţul Dolj, Oraş-martir al Revoluţiei din decembrie 1989
(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă.

	2. 
	
Articol unic – În semn de cinstire pentru cei 30 de morţi şi 64 de răniţi, pentru eroismul manifestat în lupta pentru victoria Revoluţiei din decembrie 1989, Municipiul Craiova din judeţul Dolj se declară Oraş – martir.

	
Articol unic – În semn de cinstire pentru cei 30 de morţi şi 64 de răniţi, pentru eroismul manifestat în lupta pentru victoria Revoluţiei din decembrie 1989, Municipiul Craiova, judeţul Dolj se declară Oraş – martir al Revoluţiei din decembrie 1989.
(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă.











1/4
PAGE  
2/4

[image: image2.png]